OpenLLM-France/wikimedia huggingface dataset:
# Laranja kolore

Laranja espektro ikusgaiko horia eta gorriaren artean dagoen kolorea da, laranja izen bereko fruituaren bera. 620-585 nm inguruko uhin-luzera du.
Kolore osagarria urdin argia da. Margo eta tindagaiekin, %75 hori eta %25 magenta kolore kengarri primarioen nahasketan, laranja kolore sekundarioa lortzen da. Tindagai laranjak kadmioaren eta okrearen taldekoak dira eta gehien bat argi urdina xurgatzen dute. HSV kolore-sisteman gorriaren eta horiaren erdibidean dago.
Aspaldi, euskaraz eta beste hainbat hizkuntzetan ez zegoen laranja kolorea adierazten zuen hitzik. Horregatik, batzuetan gorriaren ñabarduratzat jotzen zen. Argi ikusten da arrautzek duten barneko gaiak duen izenean: gorringoa. Geroago, laranjak (fruituak) agertu zirenean, hauen izena erabiltzen hasi zen kolorea izendatzeko. Hala ere, oraindik ere erabiltzen den hori-gorri hitz elkartua erabiltzen zen kolore hau adierazteko.
RAL kolore sisteman laranjak 2001 eta 2099 artekoak dira.

## Laranja kulturan

Laranja Euskaltel euskal enpresaren marketin kolorea da eta, hortaz, Euskaltel-Euskadi txirrindularitza taldearena.
Laranja Espainiako Alderdi Popularraren alderdi kolorea da 2004tik. Baita ere, Frantziako Mugimendu Demokratarena.
Laranja Herbehereetako kolore nazionala da, errege familiaren kolorea baita.
Laranja Ukrainako kale protestetan erabilitako banderen kolorea izan zen 2004 eta 2005ean. Horregatik Iraultza Laranja izena hartu zuen.
Laranja protestantismoarekin lotzen da Ipar Irlandan.

## Kanpo estekak

* Datuak: Q39338
* Multimedia: Orange (colour) / Q39338
Espektro elektromagnetikoa
 gamma izpiak • X izpiak • ultramoreak • argia • infragorriak • mikrouhinak • irrati uhinak  Koloreak :
| ultramorea | morea | urdina | berdea | horia | laranja | gorria | infragorria |
# Krásnohorská Dlhá Lúka

Krásnohorská Dlhá Lúka Eslovakiako udalerri bat da, Rožňavako barrutian kokatuta. 14,02 km²ko azalera du eta 724 biztanle 2017ko datuen arabera.

## Historia

Idatzizko lehen aipamena 1338. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1070046
* Multimedia: Krásnohorská Dlhá Lúka / Q1070046
# Krásnohorské Podhradie

Krásnohorské Podhradie Eslovakiako udalerri bat da, Rožňavako barrutian kokatuta. 23,20 km²ko azalera du eta 2660 biztanle 2017ko datuen arabera.

## Historia

Idatzizko lehen aipamena 1322. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q1068424
* Multimedia: Krásnohorské Podhradie / Q1068424
# Krásny Brod

Krásny Brod Eslovakiako udalerri bat da, Medzilaborceko barrutian kokatuta. 15,11 km²ko azalera du eta 479 biztanle 2017ko datuen arabera.

## Historia

Idatzizko lehen aipamena 1557. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q542438
* Multimedia: Krásny Brod / Q542438
# Krásna Lúka

Krásna Lúka Eslovakiako udalerri bat da, Sabinoveko barrutian kokatuta. 11,03 km²ko azalera du eta 700 biztanle 2017ko datuen arabera.

## Historia

Idatzizko lehen aipamena 1329. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q766822
* Multimedia: Krásna Lúka / Q766822
# Krásnovce

Krásnovce Eslovakiako udalerri bat da, Michalovceko barrutian kokatuta. 4,63 km²ko azalera du eta 624 biztanle 2017ko datuen arabera.

## Historia

Idatzizko lehen aipamena 1403. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1073028
# Krásno nad Kysucou

Krásno nad Kysucou Eslovakiako udalerri bat da, Čadcako barrutian kokatuta. 27,77 km²ko azalera du eta 6807 biztanle 2017ko datuen arabera.

## Historia

Idatzizko lehen aipamena 1325. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q909281
* Multimedia: Krásno nad Kysucou / Q909281
# Krásna Ves

Krásna Ves Eslovakiako udalerri bat da, Bánovce nad Bebravouko barrutian kokatuta. 10,22 km²ko azalera du eta 514 biztanle 2017ko datuen arabera.

## Historia

Idatzizko lehen aipamena 1208. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q528351
* Multimedia: Krásna Ves, Bánovce nad Bebravou District / Q528351
Bánovce nad Bebravouko barrutiko udalerriak :
HiriakBánovce nad BebravouHerriakBorčany • Brezolupy • Chudá Lehota • Cimenná • Dežerice • Dolné Naštice • Dubnička • Dvorec • Haláčovce • Horné Naštice • Krásna Ves • Kšinná • Libichava • Malá Hradná • Malé Hoste • Miezgovce • Nedašovce • Omastiná • Otrhánky • Pečeňany • Pochabany • Podlužany • Pravotice • Prusy • Ruskovce • Rybany • Slatina nad Bebravou • Slatinka nad Bebravou • Timoradza • Trebichava • Uhrovec • Uhrovské Podhradie • Veľké Chlievany • Veľké Držkovce • Veľké Hoste • Vysočany • Zlatníky • Čierna Lehota • Ľutov • Šišov • Šípkov • Žitná-Radiša :
# Krásno (Partizánskeko barrutia)

Krásno Eslovakiako udalerri bat da, Partizánskeko barrutian kokatuta. 3,61 km²ko azalera du eta 498 biztanle 2017ko datuen arabera.

## Historia

Idatzizko lehen aipamena 1271. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1044728
* Multimedia: Krásno (Partizánske District) / Q1044728
# Krásnoita

Krásnoita fosfato motako minerala da eta perhamita taldearen kidea da.

## Ezaugarriak

Krásnoita fosfato mineralaren formula kimikoa hau da: ${\ce {Ca3Al7.7Si3P4O23.5(OH)12.1F2 * 8H2O}}$. Sistema trigonalaren arabera sortzen ditu kristalak.

## Erreferentziak

* 1 2 (Ingelesez) «Krásnoite: Mineral information, data and localities.» www.mindat.org (Noiz kontsultatua: 12-05-2019).
# Leandro Fernández de Moratín

Leandro Fernández de Moratín (Madril, Espainia, 1760ko martxoaren 10a - Paris, Frantzia, 1828ko ekainaren 21a) espainiar poeta, antzerkigile eta jakituna izan zen.

## Biografia

Oso gazte zelarik, Real Academia Españolaren bi sari irabazi zituen. Frantzian ibili zen, eta Frantziako Iraultzako gertakariak bertatik ikusi zituen. Gero Ingalaterra eta Italia ezagutu zituen.
Godoyren babesa izan zuen, eta Espainiako Independentzia Gerran frantsestuen aldeko izan zen, eta Josef I.aren liburuzain egin zuten. Fernando VII.a itzultzean, Parisera erbesteratu zen, eta han hil zen.
El viejo y la niña (1786), El barón (1786), La mojigata (1790), La comedia nueva (1791), eta El sí de las niñas (1806) antzerki-lanak idatzi zituen.
Poesia-lanetan, malenkoniazko doinuz, gizakia kezkatzen duten gaietan murgildu zen Moratín (heriotza, denbora) eta erromantizismoari aurrea hartu zion. Shakespeareren Hamlet eta Molièreren Le médecin malgré lui eta L´école des maris itzuli zituen.

## Obra
### Antzezlanak

* El viejo y la niña (1790)
* La comedia nueva o el café (1792)
* El barón (1803)
* La mojigata (1804)
* El sí de las niñas (1806)

### Poesia

* "La toma de Granada" (1779), poema labur bat da.
* Lección poética. Sátira contra los vicios introducidos en la poesía castellana (1782)
* "Elegía a las musas", bere poema garrantzitsuena.
* Sonetoak, odak eta epistolak idatzi zituen.

### Prosa

* La derrota de los pedantes

## Kanpo loturak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q351132
* Multimedia: Leandro Fernández de Moratín / Q351132
# Leandro Love

Leandro Rodrigues da Silva, Leandro Love (1985eko abenduaren 3a - ) Brasilgo futbolaria da.
Hainbat futbol taldetan jokatu du, esaterako Vissel Kobe.

## Kanpo estekak

* (Japonieraz) J.League Data Site
* Datuak: Q4419696
# Leandro Ferreira

Leandro Ferreira Brasilgo udalerri bat da, Minas Gerais estatuan kokatua. 3.199 biztanle ditu 352,005 km²ko eremuan.

## Ikus, gainera

* Minas Gerais

## Kanpo estekak

* Datuak: Q1754743
* Multimedia: Leandro Ferreira / Q1754743
# Leandro Luis Desábato

Leandro Luis Desábato (Santa Fe, 1990eko martxoaren 30a - ) Argentinako futbolaria da.
Hainbat futbol taldetan jokatu du, esaterako Cerezo Osaka.

## Kanpo loturak

* (Japonieraz) J.League Data Site
* Datuak: Q5972250
# Larrepetit

Larrepetit Pello Lizarralde idazle zumarragarrak idatzitako hirugarren eleberria da, ziur aski egile honen lanik ezagunena.
2002an argitaratu zuen eta hurrengo urtean Euskadiko Literatura Saria irabazi zuen euskarazko literatura modalitatean.

## Ikus, gainera

* Euskarazko liburu ezagunen zerrenda

## Kanpo estekak

* Andolin Eguzkitzak egindako kritika "Euskaldunon Egunkaria"n
* Datuak: Q12261936
# Larreko (argipena)

Larreko bi euskal herritarrek erabilitako ezizena da, hala nola Iruñeko Euskalerria Irratiak Pablo Fermin Irigarairen omenez eratutako saria:
* Pablo Fermin Irigarai, Larreko (1869 - 1949), idazlea.
* Larreko saria, Euskal kulturari ekarpen nabarmenak egindakoak saritzeko Euskalerria Irratiak eratutako sarien izena.
* Jan Piarre Soudre, Larreko edo auriztarrarengandik bereizteko Ixtilarte-Larreko (1924-), bertsolaria.
# Larresoroko apaiztegia

Larresoroko seminarioa Lapurdiko izen bereko herrian kokatutako eraikina da, XVIII. eta XIX. mendeen artean Ipar Euskal Herriko kulturagune nagusienetako bat izan zena. Euskal literaturan erromantizismoa bertatik zabaldu zen hein batean. 2005ean monumentu historiko sailkatu zuten.

## Historia

Jean Agerre abadeak 1733ko apirilaren 29an eraiki zuen, apaiztegi txiki batek eta kapera batek osaturik. Garai hartan Baionako elizbarrutia barruko jansenismoari eta ondoan zuen Bearnoko protestantismoari aurre egiteko bere kleroa ortodoxian eskolatzeko premian aurkitu zen. Larresoroko apaiztegiak garrantzi berezia izan zuen jansenismoa Iparraldetik erauzteko orduan.
1739an Euskal Herri osoko lehenengo ikasleak ailegatu ziren filosofia eta teologia ikasteko. Baionako elizbarrutiaz gain, Oloroekoa eta Akizekoa ere bere apaizez bete zen. Apaizgaiak bakarrik ez, gero ikasketa zibilak Bordele, Tolosa edo Parisen jarraitu nahi zituztenak ere pasa ziren Larresorotik.
1792ko urrian apaizak eraikinetik bota zituzten eta 1820ra arte ez ziren itzuli. Apaiztegiak bigarren loraldi bat izan zuen orduan, euskal literaturarentzat ere emankorra izan zena. Eliza eta Estatuaren arteko legea ezarri ondoren, 1906ko abenduaren 18an Gobernua eraikinaren jabe bilakatu zen. Lehenengo Mundu Gerran ospitale moduan erabili zuten.
Bertoko ikasle ospetsuen artean Louis-Édouard Cestac, Dominique Garat Hiriarte, Dominique Joseph Garat, Joan Piarres Duvoisin, Martin Duhalde, Jean Hiriart-Urruti edo Grazian Adema daude, baita Euskaltzaindiaren kide batzuk ere, tartean Jean-Blaise Adema, Jean Elizalde, Bernard Goity, Jules Moulier, Martin Landerretxe edo Jean Saint-Pierre.

## Erreferentziak

* ↑ Azurmendi, Joxe (2020): Pentsamenduaren historia Euskal Herrian, Andoain, Jakin. 161. or.
* ↑ Mérimée, Frantziako Kultura Ministerioa. Larresoroko seminarioa. .
* ↑ Goihenetxe, M.. (1995). Les Basques et leur histoire. Mythes et réalités. Elkar.
* ↑ Azurmendi, Joxe (2020): Pentsamenduaren historia Euskal Herrian, Andoain, Jakin. 159. or.
* ↑ Hariztoi, P.. (1884). Recherches historiques sur le Pays Basque. Baiona: Lasserre.
* 1 2 Azurmendi, Joxe (2020): Pentsamenduaren historia Euskal Herrian, Andoain, Jakin. 160. or.

## Kanpo estekak

* Datuak: Q15229461
* Multimedia: Séminaire de Larressore / Q15229461
# Larretxeberria

Larretxeberria Ahetzeko auzoa da. Herrigune nagusiaren hego-mendebaldean kokaturik dago, kilometro bateko distantziara.

## Kanpo estekak

* Datuak: Q12261938
# Larreko saria

Larreko saria Iruñeko Euskalerriak irratiak 1995. urtean eratutako saria da, kulturan, euskalaritzan zein euskaltzaletasunean nabarmendu diren pertsona, erakunde zein kolektiboen lana eta bultzadari aitortza egiteko eta horiek eskertzeko. Hainbat urtez eman izan du saria irratiak, eta Nafarroan jardun dutenak izan dira jasotzaileak.
Larreko izena Pablo Fermin Irigarai auriztarraren omenez hautatua izan zen, Larreko zena bera Nafarroan euskal kulturaren aintzindarietakoa izan baitzen. Idazle eta medikua, Gerla urte, gezur urte kronika liburu berdingaitza utzi zuen idatzita, bai eta garaiko aldizkarietan lan asko argitaratuta ere.
Honakoak izan dira Larreko saria jaso dutenak urtez urte eta azkenekotik hasita:
2010 - Iruñerriko eta Tafallako Mintzakide egitasmoak
2009 - Hasierako euskal irratien bultzatzaileak
2008 - Xanti Begiristain idazlea
2007 - Joxemiel Bidador idazle eta ikertzailea
2006 - Zaldiko Maldiko elkartea
2005 - Seme alabak euskaraz hazi dituzten Iruñerriko amak
2004 - Sortzen-Ikasbatuaz eta Nafarroako Ikastolen Elkartea, biak elkarlanean
2003 - Euskaldunon Egunkariaren Iruñeko ordezkaritzako langileak
2002 - Jose Maria Satrustegi euskalaria
2001 - Udal hautetsien mugimendua
2000 - Xabier Cunchillos euskaltzalea
1999 - Inozentzio Aierbe apaiza
1998 - Irulegiko irratia
1997 - Jorge Cortes Izal euskaltzain urgazlea
1996 - Sagrario Aleman euskaltzain eta irakaslea
1995 - Iñaki Perurena harrijasotzaile eta euskaltzalea
# Larrepetit (musika taldea)

Larrepetit 2017an Laudion sorturiko musika taldea da. Igor Arzuagak eta Danba taldeko hainbat kidek sorturiko taldea da.

## Diskografia

* Zuhaitz horiek (2017, Gaztelupeko Hotsak)

## Erreferentziak

* ↑ «Gaztelupeko Hotsak» 52. Durangoko Azoka - Kulturaren Plaza (Noiz kontsultatua: 2017-12-03).

## Kanpo estekak

* Datuak: Q61362674
# Konpainia noblean

Konpainia noblean Anjel Lertxundik idatzitako eleberri bat da, 2004an Alberdania argitaletxeak plazaratua.

## Ikus, gainera

* Euskarazko liburu ezagunen zerrenda

## Kanpo estekak

* Liburuaren aipamena "Alberdania"ren webgunean
* Datuak: Q12261576
# Konpainia-animalia

Konpainia-animalia edo maskota-animaliak etxebizitzetan jolasgarri edukitzen diren animaliak dira. Beste animalien aldean bereizteko, konpainia-animaliak, pertsonekin batera, etxe berean bizi ohi dira (abereak, ordea, ikuilu edo landetan bizi dira), izenak jaso ohi dituzte eta ez dira janaritarako akabatzen. Lanerako edo kiroletarako animaliak edo laborategiko animaliak ere ez dira konpainia-anaimaliatzat jotzen. Edozein espezie (baita basa animaliak ere) konpainia-animalia izan daiteke, baina arruntenak txakurrak, katuak eta txoriak dira. Aldi berean, espezie bereko bi animalia helburu ezberdinekin erabil daitezke. Adibidez, Txinan txakurrak jatea ohikoa da, lanerako ere erabil daitezke (artzain txakurrak, lera txakurrak), laborategietan esperimentuak egiteko eta konpainia animalia gisa ere bai.

## Etxeko animaliak

Espezie horiek etxean bizitzen ohitu diren animaliak dira. Gehienak ezin dira berriro naturan bizitzera itzuli, gizakiekiko menpekotasuna sortu zaielako. Kulturaz kultura, zerrenda aldakorra da. Hona hemen Euskal Herriko ohikoenak:

### Ugaztunak

* Zaldia
* Astoa
* Txakurra
* Katua
* Zerria
* Ardia
* Untxia
* Hudoa
* Hamsterra
* Txintxilla
* Ahuntza

### Hegaztiak

* Kanarioa
* Usoa
* Indioilar arrunta
* Oiloa
* Ahatea
* Perikitoa

## Basabereak

Azken urteetan, moda dela-eta, basa animalia exotikoak etxean izatea arrunta da. Horrek arazo handiak sortu ditu, bai jatorrizko herrialdeetan —animalia horiek sarritan galtzeko zorian baitaude— baita herrialde berrietan han ihes egiten dutenean edo jabeak aspertuta libre uzten dituztenean. Modu horretan espezie inbaditzaile franko zabaldu dira mundu osoan. Gurean oso ezaguna da, esaterako, Floridako apoarmatua (Trachemys scripta elegans). Zerrenda bukaezina denez, horregatik hemen ezagunenak jaso ditugu.

### Ugaztunak

* Katajineta (Genetta genetta)
* Lemurrak edo Lemuridae
* Larre txakurra
* Marmotak
* Koreako kattagorria (Tamias sibiricus)

### Narraztiak

* Krokodiloak Crocodylidae familiako espezieak
* Floridako apoarmatua (Trachemys scripta elegans)
* Iguanak
* Kameleoiak
* Sugeak
* Dortoka espezie asko (Testudines)

## Kanpo estekak

* (Ingelesez)Pet Choice Portal web en inglés (petchoice.org). Maskota egokia nola aukeratu.
* (Ingelesez)Exotic Pets A to Z DMV Lianne McLeod, About.com weborrian etxean maskota moduan bizi daitezkeen basa-animalien zerrenda.
* Datuak: Q39201
* Multimedia: Pets / Q39201
# Konpantziko geralekua

Konpantzia (lehen: Isla de los Faisanes) Euskal Herriko Gipuzkoako tren geraleku zahar bat da, Irun udalerrian kokatuta dagoena.
Gaur egun, Bidasoako bide berdearen barruan dago.

## Historia

Hasieran burdin mea garraiatzeko sortu bazen ere (1889. urtean onartu zen jatorrizko proiektua, Endarlatsa eta Irun artean), 1916. urtean Elizondo eta Irun lotuko zituen bidaiari eta ondasunak garraiatzeko linea hasi zen martxan. Jatorrizko linea The Bidasoa Railway and mines enpresak kudeatzen zuen eta ondasunak zenbaitetan eskuz aldatu ondoren, Compañia de los Ferrocarriles del Bidasoa izan zen behin betiko proiektua kudeatuko zuena. Proiektuak Iruñera luzatzeko baimena bazuen ere, luzaketa hau ez zen inoiz eman, eta Nafarroako hiriburua Gipuzkoarekin konektatuko zuena Plazaolako trena izan zen.
1920. urtean izan zituen bidaiari gehien trenak, 171 000 guztira. Hamalau urte geroago, ordea, erdira baino gehiago jaitsi zen kopurua (78 000). Ondasunen garraioa ere gainbeheraren lekukoa izan zen: 1924. urtean 77 000 tona garraiatu ziren eta bederatzi urte geroago, 14 000 bakarrik. Erabilera gero eta gutxiagoak zekarren krisian murgilduta, 1953ko uholdeek gogor jo zioten zerbitzuari, azpiegitura kaltetuz. Hiru urte beranduago, 1956ko abenduaren 31an, behin betiko itxi zen trena.

## Egoera

Geralekua Irun — Elizondo burdinbidearen 2,4 kilometro-puntuan zegoen, 10 metroko altueran, Artiga eta Behobia geltokien artean. Tartea bide bakarra da eta ez zegoen elektrifikatuta.

## Erreferentziak

* ↑ BERODIA R. (2007) El Ferrocarril del Bidasoa 1916-1956 Edit. Luis de Uranzu Kultur Taldea
* ↑ MARTINENA J.J. (1998) Navarra y el Tren. Colección Panorama nº25 Ed. Nafarroako Gobernua
* ↑ OLAIZOLA J., PLAZA A., PEREZ AMUCHASTEGUI P. (2004) El Ferrocarril del Bidasoa. Colecciones Rail. Ed. Trea.
* ↑ «Geralekuko fitxa Euroferroviarios webgunean» euroferroviarios.net (Noiz kontsultatua: 2020-12-01).

## Ikus, gainera

* Konpantzia
* Irun—Elizondo burdinbidea

## Kanpo estekak

* Datuak: Q103842779
| | Artiga | Konpantzia | Behobia | |
| Irun–Hiria | | | | Elizondo |
# Konozibe samur

Konozibe samurra (Conocybe tenera) Bolbitiaceae familiako onddo espezie bat da. Ez da jangarria, oso haragi gutxi du.

## Deskribapena

Kapela: 1 eta 3 cm bitarteko diametrokoa, mehea eta mintzezkoa, forma koniko-kanpai itxurakoa du, gero zabaldu egiten da eta titi bat darama. Oso higrofanoa da eta ertzak ildaskatuak ditu, arre-lehoi kolorekoa, hezetasunarekin ilunagoa eta eguraldi lehorrean zurbildu egiten da.
Orriak: Itsatsiak, ia libreak, estuak eta krema-kanela kolorekoak.
Orri libreak: Oinera hurbiltzen diren orriak, baina ukitzen ez diotenak.
Hanka: Mehea, luzea eta fistulosoa, hasieran zurixka eta gero okre-horixka kolorekoa. Fin ildaskatua luzetara, eta pruina du goialdean.
Haragia: Mehea, hauskorra eta gorrixka, usain nabarmenik gabea eta zapore gozo samarrekoa.
Etimologia: Conocybe terminoa grekotik dator, konoa esan nahi duen "cono" hitzetik eta burua, kasko konikoa, esan nahi duen "cybe" hitzetik. Tenera epitetoa berriz latinetik dator, samurra, delikatua, leuna esan nahi duen "tenera" hitzetik

## Jangarritasuna

Ez da jangarria

### Nahasketa arriskua

Semiglobata aldaerak globo-erdi formako kapela du, kolore motelak eta espora handiak. Nekez bereiz daitezken antzeko perretxiko talde handi samarreko bat da.

## Sasoia eta lekua

Udaberrian eta udazkenean, belardietan eta lorategietan, bideen ertzetan, larreetan eta abarretan.

### Banaketa eremua

Mundu osoa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 252 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 260 or. ISBN 84-282-0865-4..

## Kanpo estekak

* Datuak: Q1641496
* Multimedia: Conocybe tenera / Q1641496
* Espezieak: Conocybe tenera
# Konpainia

Konpainia, co. laburtuta, pertsona fisiko edo juridikoak edo bien nahasketa helburu zehatz batekin ordezkatzen duen legezko entitatea da. Konpainiako kideek helburu bera dute, eta bat egiten dute helburu zehatzak eta aitortuak lortzeko. Enpresek hainbat forma hartzen dituzte:
* Boluntarioen elkartea, irabazi asmorik gabeko erakundea barne.
* etekinak sortzea helburu duten enpresa entitateak.
* Finantza entitateak eta bankuak.
* Hezkuntza programak edo erakundeak.
Konpainia bat pertsona juridiko gisa sor daiteke, eta, beraz, enpresak berak erantzukizun mugatua du, izan ere, kideek beren betebeharra betetzen edo ez dute betetzen publikoki deklaratutako sartzearen edo argitaratutako politikaren arabera. Konpainia batek likidatu beharra izan dezake legezko betebehar gehiago saihesteko.
Enpresak enpresa berri gisa elkartu eta taldean erregistra daitezke; ondorioz sortzen diren entitateak enpresa-talde gisa ezagutzen dira.

## Kanpo estekak

* Datuak: Q783794
* Multimedia: Companies / Q783794